חוזה השקעה
בהפקת הסרט "שם הסרט
[bookmark: _Hlk143517123]נספח יא' - ניהול ספרי חשבונות ומועדי דיווח לקרן

1. ספרי ההפקה ינוהלו בשיטה ממוחשבת ובתוכנת הנה"ח.

2. ההפקה תפעל אך ורק בחשבון בנק אחד שיפתח לצורך ההפקה.

3. תקציב ההפקה שאושר על ידי הקרן ייקלט לתוכנת הנה"ח.

4. רישום בספרי ההפקה יהיה באופן הבא:
4.1. אינדקס החשבונות יכלול סעיפי הוצאה זהים לסעיפי התקציב המוגש לקרן.
4.2. באינדקס החשבונות יהיה כרטיס נפרד לכל ספק ו/או עובד בהפקה.
4.3. רישום הוצאה יהיה מול כרטיס הספק או כרטיס חו"ז ולא מול כרטיס הבנק.
4.4. רישום הוצאה יכלול תיאור קצר של מהות ההוצאה ורישום מס' אסמכתא (מס’ חשבונית ו/או מס' צ'ק).
4.5. הרישומים בספרי הנהח"ש יכללו אך ורק התחייבויות מוחלטות. התחייבויות על תנאי והשקעות שלא במזומן, יוצגו ויירשמו בנפרד, ולא ע"י רישום בספרי הנהח"ש.

5. [bookmark: _Hlk199142170]תיוק המסמכים יהיה "במנות" ממוספרות לפי הרישום בפקודות היומן / לפי פקודות רכש.

6. מסמכים הנוגעים להפקה (חשבוניות, הסכמים וכו') ירשמו להפקה ויכללו את שם הסרט. מיון המסמכים ייעשה ע"י המפיקה בהתאם לסעיפי התקציב. חשבוניות שהוצאו להפקה עפ"י תעודות משלוח, יש להצמיד את תעודות המשלוח המפורטות.

7. מפיקים או גורמים הקשורים להפקה (בעלי ענין) לא יוציאו חשבוניות להפקה ללא אישור הקרן ולא יימשכו כספים מחשבון הבנק של ההפקה מעבר למאושר בתקציב ההפקה ללא אישור הקרן מראש ובכתב. 
[bookmark: _Hlk199142194][bookmark: _Hlk199142204][bookmark: _Hlk199142210]המפיקה או בעל ענין אינם רשאים להשיב לעצמם או לבעל ענין בהפקה כספים ששולמו על ידו, נרשמו בספרי ההפקה, החורגים מעבר לתקציב שאושר על ידי הקרן. המפיקה תהיה רשאית להשיב לעצמה כספים אלא רק בתום ההפקה במידה וסעיף "בלתי צפוי" של התקציב לא נוצל.

8. הוצאות במסגרת קופה קטנה יאספו למעטפות המיועדות לכך וינוהלו באופן הבא:
8.1. כל מעטפה לא תכיל יותר מ- 30 חשבוניות/קבלות
8.2. על כל חשבונית יירשם מי קיבל החזר ההוצאה ולאיזו מטרה בוצעה ההוצאה. דוגמה: חשבונית המשמשת להחזר הוצאות כלכלה/כיבוד, יירשם מי הוציא את ההוצאה ובמקרה של הוצאה מעל 100 ש"ח לאיזו מטרה. 
8.3. קבלות דלק - על כל קבלה יירשם מי קיבל את החזר ההוצאה והרכב שתודלק.	
8.4. על כל חשבונית אחרת יפורט מה נרכש.
8.5. כל מעטפה תכיל דף ריכוז של חשבוניות/קבלות. בדף הריכוז תרשם מהות ההוצאה והקבלות ימוספרו בסדר שעל דף הריכוז לנוחיות הזיהוי. על כל מעטפה יירשם שם המגיש.		

9. מערכת הנהלת החשבונות הממוחשבת תהייה מסוגלת להפיק את הדו"חות הבאים (בשני מטבעות שקלים ודולרים):
9.1. מאזן בוחן
9.2. דו"ח ניצול תקציב.
9.3. רשימת תנועות (פקודות יומן).
9.4. כרטסת מלאה.

10. דיווחים לקרן במהלך ההפקה יהיו באופן הבא:
10.1. לקראת חתימת ההסכם – 
10.1.1. [bookmark: _Hlk198537025]תקציב ההפקה בפורמט אקסל על פי התבנית באתר הקרן (פירוט הוצאות, טופשיט, מקורות מימון).
10.1.2. [bookmark: _Hlk199142265]תדפיס התקציב כפי שהוזן במערכת הנה"ח חתום על ידי המפיקה. 
10.2. [bookmark: _Hlk199142297]לפני תחילת הצילומים:
10.2.1. [bookmark: _Hlk199142326]תקציב הפקה מעודכן בפורמט אקסל לאחר חתימת ההסכמים הסופיים עם כל המשקיעים, אנשי הצוות, השחקנים והספקים השונים, ובנפרד טבלה מעודכנת של מקורות המימון של הסרט. התקציב צריך להיות חתום על ידי המפיקה. 
10.2.2. [bookmark: _Hlk198537788]התחייבות המפיקה על כך שאין חריגות או התחייבויות נוספות מעבר למוצג בתקציב. אם ישנה חריגה (הוצאות גדולות מהכנסות), נדרש הסבר כתוב מהמפיקה הכולל הצגת מקורות מימון משלימים ואישור מנכ״ל הקרן להמשך התשלומים.

10.3. [bookmark: _Hlk199142335][bookmark: _Hlk199142397]בסיום הצילומים -
10.3.1. [bookmark: _Hlk198537874]תקציב ההפקה מול ביצוע עד מועד חתימת הסכם זה בפורמט אקסל על פי התבנית באתר הקרן (פירוט הוצאות, טופשיט, מקורות מימון ) 
10.3.2. תדפיס דו"ח ניצול תקציב מול ביצוע מתוך מערכת הנה"ח בצירוף אישור רו"ח על פי הנוסח באתר הקרן. 
10.3.3. קובץ לטעינה מחשבשבת (mdb) - לפי דרישת הקרן.
10.3.4. תדפיס התאמת בנק (ללא הגבלת תאריכים)-לפי דרישת הקרן.
10.3.5. תנועות בבנק בקובץ אקסל – לפי דרישת הקרן.

11. [bookmark: _Hlk202363258]דיווח לקרן בגמר ההפקה יעשה באופן הבא:
11.1. [bookmark: _Hlk199142429][bookmark: _Hlk199142445]רו"ח של הסרט יכין דו"ח מבוקר של עלות ההפקה, נכון לתאריך גמר ההפקה, מועד הוצאת "עותק אפס" של הסרט. הדו"ח הכספי המבוקר של ההפקה יכלול את כל עלויות ההפקה, רשימת המשקיעים בהפקה וגובה השקעתם בפועל, מאושר וחתום ע"י רואה חשבון.
11.2. אישור רו"ח שכל יתרות הזכאים והחייבים אומתו על ידו
11.3. דו"ח תקציב מול ביצוע באקסל בפורמט הקרן שכולל הוצאות במזומן והוצאות דחויות ובו מצוין במפורט ובמפורש: 
11.3.1. השכר המעודכן של היוצרים (במאי, תסריטאי, מפיק) על פי סה"כ מתחת לקו בפועל. 
11.3.2. כמה מהשכר הנ"ל יצא (בעבר) או יצא (בעתיד) במזומן, וכמה מתוכו מתוכנן להיות משולם בדיפר.
11.4. חלוקה סופית של אחוזי הרווחים בין המשקיעים
11.5. [bookmark: _Hlk199143283]בנוסף לדו"ח המבוקר יעביר רו"ח את המסמכים הבאים בקבצי אקסל ובמייל על פי דרישת הקרן:
11.5.1. דפי עבודה של רואה החשבון המסבירים את הקשר בין המאזן הבוחן לדו"ח עלות ההפקה. 
11.5.2. באורים ופרוטים למספרים המופיעים בדו"ח. 
11.5.3. רשימה של פקודות נוספות ומסמכים בהתאם (אם היו פקודות נוספות).
11.5.4. תדפיס התאמת בנק.
11.5.5. קלסרים המכילים את כל מסמכי הנהח"ש מתויקים לפי פקודות יומן. 
11.5.6. רשימה מפורטת של התחייבויות על תנאי והשקעות שלא במזומן + מסמכים המעידים על ההתחייבויות וההשקעות.	

12. הנהח"ש בעניין הפצת הסרט:
12.1. המפיקה תפתח חשבון בנק חדש ומיוחד לצורך הוצאות והכנסות בגין הפצת הסרט. המפיקה רשאית לבקש את אישור הקרן להשתמש בחשבון הבנק של ההפקה.
12.2. באינדקס החשבונות יפתחו כרטיסי הוצאות בארץ ובחו"ל בהתאם לסעיפי ההוצאות שיוכתבו על ידי הקרן.
12.3. באינדקס החשבונות יפתחו שני כרטיסי הכנסות - "כרטיס הכנסות בארץ" ו"כרטיס הכנסות מחו"ל".
12.4. רישומים בגין הוצאות והכנסות יהיו על פי ההנחיות בסעיפים 6,5,4, למעלה.

13. דיווחים בעניין הפצת הסרט:
13.1. מועדי הדיווח יהיו לפי ההסכמים שחתמה המפיקה עם הקרן, ויכילו את כל המסמכים לפי הנדרש בהסכמים.
13.2. כל דיווח יכיל תדפיס מפורט של כרטיסי ההכנסה וההוצאה שישלח בקובץ אקסל במייל.

14. חתימתה של המפיקה תהווה אישור לכך כי דרישות הקרן מהמפיקה בהסכמים שחתמה המפיקה עם הקרן, מוסכמים על המפיקה והובאו לידיעתו של רואה החשבון ומנהל החשבונות של ההפקה.


______________________
חתימת המפיק/ה						


תאריך: ____________

